“Mighty Morphin Power Rangers” Bakal Bersatu Semula Bagi Meraikan Ulang Tahun Ke-30
Berita yang pasti menggembirakan kanak-kanak tahun 1990-an! Pelakon Mighty Morphin Power Rangers telah mengumumkan ‘crossover’ bagi meraikan ulang tahun ke-30 francais Tokusatsu pada tahun hadapan. Tahun 2023 menandakan usia tiga dekad sejak Power Rangers membuat debut di skrin kecil, dan sudah tentunya peminat pasti mengharapkan hari bersejarah itu disambut dengan cara yang sempurna. Setakat ini, dua pelakon asal Power Rangers telah mengesahkan bahawa mereka akan mengulangi peranan untuk acara ulang tahun ke-30 Power Rangers.  Walter Emmanuel Jones⁠ — yang memainkan watak Zack Taylor aka Mighty Morphin Black Ranger ⁠—berkongsi berita itu di Twitter baru-baru, melalui video yang turut memaparkan salah seorang rakan pelakonnya, David Yost. Oh Yeah it’s official! It’s going down! pic.twitter.com/GJjnLnWTtX— Walter Jones (@Walterejones) October 1, 2022 Oh Yeah it’s official! It’s going down! pic.twitter.com/GJjnLnWTtX— Walter Jones (@Walterejones) October 1, 2022 Oh Yeah it’s official! It’s going down! pic.twitter.com/GJjnLnWTtX Yost – yang dikenali peminat sebagai Billy “Blue Ranger” Cranston – akan kembali ke francais buat kali pertama dalam beberapa dekad untuk menyambut ulang tahun itu.  Mungkin, kemunculan semula mereka akan berlaku dalam Power Rangers: Cosmic Fury, reboot musim ketiga dalam siri terkini rancangan itu, Dino Fury. Ada kemungkinan Jones dan Yost adalah satu-satunya pelakon MMPR yang terlibat dalam ulang tahun ke-30, tetapi jelas sekali, peminat akan berharap untuk melihat orang lain turut menyertai, sekaligus membentuk semula pasukan nostalgia. Kebanyakan pelakon lain telah pun kembali dalam beberapa tahun kebelakangan ini, seperti Jason David Frank (Tommy / White/Green Ranger) dan Catherine Sutherland (Kat / Pink Ranger kedua) pada tahun 2018 dan Austin St. John (Jason / Red Renjer) pada 2020. Selain daripada menandakan ulang tahun yang ke-30, 2023 dijangka menjadi tahun yang besar untuk Power Rangers kerana Cosmic Fury berfungsi sebagai musim terakhir yang akan dihasilkan dengan cara tradisional ⁠- yang berdasarkan rakaman Super Sentai yang dikitar smeula.  Netflix akan mengambil-alih dan akan menetapkan semula francais dari awal dengan modal pelaburan yang cukup besar pada tahun 2024.  Jadi, perjumpaan semula Mighty Morphin Power Rangers ini mungkin boleh dibuat dengan cara yang kemas dan memberi nostalgia kepada peminat kerana dunia Power Rangers yang kita ketahui selama ini akan berubah selama-lamanya apabila ia berada di bawah bumbung Netflix. 